Կրոնական ազատության պաշտպանության միջազգային ասոցիացիա

**Կրոնական ազատության պաշտպանության միջազգային ասոցիացիա** (ֆրանս.՝ Association internationale pour la défense de la liberté religieuse, AIDLR, անգլ.՝ International Association for the Defence of Religious Liberty), միջազգային, ներկրոնական, հասարակական կազմակերպություն է, որը նպատակաուղղված է ամբողջ աշխարհում մարդու մտքի, խղճի ազատության ու կրոնի ազատ դավանանքի իրավունքը պաշտպանելու։
Հիմնադրվել է Փարիզում 1946 թվականին յոթերորդ օրվա ադվենտիստ բժիշկ դոկտոր Ժան Նուսբաումի ջանքերով։

## Պատմություն

## Կարգավիճակ

1985 թվականին ստացել է Հատուկ խորհրդատվական կարգավիճակ  ՄԱԿ-ի տնտեսական և սոցիալական խորհրդում, ներկայանալով Նյու Յորքում և Ժնևում,  ինչպես նաև մասնակցային կարգավիճակ Ստրասբուրգում գտնվող Եվրոպայի խորհրդում 2003 թվականից։
Ակտիվ մասնակցություն է ցուցաբերում Եվրոպայի անվտանգության և համագործակցության կազմակերպության (ԵԱՀԿ) միջոցառումներին, հատկապես՝ Վարշավայում անցկացվող մարդու իրավունքների պաշտպանությանը վերաբերող համաժողովներին։
Ասոցիացիան ներկայացված է Մեծ քսանյակի (G20) Միջկրոնական ֆորումի մոտ 60 հիմնական գործընկերների շարքում։

## Գործունեություն

### 2023 թվականի Լիսաբոնի համաժողով
2023 թվականի փետրվարի 7-8-ը ամբողջ Եվրոպայից 85 քաղաքագետներ, իրավական փորձագետներ և տարբեր կրոնական ավանդույթների ներկայացուցիչներ միացան Լիսաբոնում տեղի ունեցող կրոնի և խոսքի ազատության վերաբերյալ միջազգային համաժողովին, կազմակերպված Կրոնական ազատության պաշտպանության միջազգային ասոցիացիայի (AIDLR) կողմից, որը նաև հյուրընկալվել էր Գալուստ Գյուլբենկյան բարեգործական հիմնադրամի կողմից։

«Եթե երկխոսությունը հնարավոր է, և դա պետք է հնարավոր լինի, ապա հանդուրժողականության այս դրսևորումը անխուսափելիորեն պետք է տեղի ունենար կրոնների մեջ», - իր բացման խոսքում ասել է Պորտուգալիայի Հանրապետության արդարադատության նախարար, դոկտոր պրոֆեսոր Կատարինա Սարմենտո ի Կաստրոն: «Այսինքն, եթե Հանս Կյունը իրավացի է, և ազգերի միջև խաղաղություն չի լինի, եթե կրոնների միջև խաղաղություն չլինի, իսկ կրոնների միջև խաղաղություն չի լինի, եթե կրոնների միջև բացակայում է երկխոսությունը: Այնուհետև ամեն ինչ պետք է անել այս երկխոսությունը խթանելու համար»,- պնդել է նա։

«Անիմաստ է խոսքի ազատությունը դիտարկել որպես այլ մարդկանց կամ խմբերին վիրավորելու իրավունք», - ասել է Դոկտոր Գանուն Դիոպը՝ Կրոնական ազատության միջազգային ասոցիացիայի գլխավոր քարտուղարը և Յոթերորդ օրվա ադվենտիստների եկեղեցու հասարակայնության կապերի և կրոնական ազատության բաժնի տնօրենը: «Այլ ժողովուրդների արժանապատվությունը հարգելու բարոյական իրավունքը պետք է խոսքի ազատության հետ հավասար հարթության վրա դրվի», - ավելացրել է նա երեքշաբթի կեսօրին կայացած նիստի ժամանակ:

## Ղեկավարություն

### Կոմիտեի պատվավոր նախագահներ
* Էլեոնոր Ռուզվելտ (1946-1962)
* Ալբերտ Շվայցեր (1962-1965)
* Պոլ-Հենրի Սպեկ (1966-1972)
* Ռենե Կասսեն (1972-1976)
* Էդգար Ֆորե (1976-1988)
* Լեոպոլդ Սեդար Սենգհոր (1988-2001)
* Մերի Ռոբինսոն (2001-2019)
* Ադամա Դիենգ (2019-)
### Գլխավոր քարտուղարներ
* Ժան Նուսբաում (1946-1966)
* Պիեռ Լանարես (1966-1983)
* Ջանֆրանկո Ռոսի (1983-1995)
* Մորիս Վերֆեյլի (1995-2005)
* Կարել Նովակ (2005-2011)
* Դոկտոր Լիվիու Օլտեանու (2011-2021)
* Պաուլո Մակեդո (2021-)

## Տես նաև
*Կրոնական ազատության միջազգային ասոցիացիա
*Հավատքի ազատություն
*Հավատքի ազատություն Հայաստանում
*Մտքի ազատություն
*Կամքի ազատություն
*Մարդու իրավունքների համընդհանուր հռչակագիր
*Յոթերորդ օրվա ադվենտիստների եկեղեցի

## Ծանոթագրություններ

Կատեգորիա:Հասարակական կազմակերպություններ